Hatalmas vihar rongálta meg II. Erzsébet otthonát
Az Arwen vihar miatt a balmorali kastélyban, II. Erzsébet angol királynő egyik kedvelt birtokán hatalmas krízishelyzet alakult ki, a királynői szolgái majdnem megfagytak, öt napig áram sem volt a birtokon.
Az angol királyi család balmorali birtokára a napokban csaknem 145 km/h-s széllel kísért hóvihar csapott le, súlyos krízishelyzet alakult ki, a birtokon öt napig nem volt áram, de az állandó személyzet a nehéz körülmények ellenére helyt állt - írta meg a Ripost. 

Begyújtották a fatüzelésű kályhákat, a kastély melletti falu lakosainak kempingkályhákat és meleg vizet szállítottak. Sőt a nyugdíjas lakosoknak meleg levest is vittek.

Az Arwen nevű vihar által okozott károk miatt összesen 240 ezer háztartásban ment el az áram országszerte. Sőt a havazás miatt a vonatok sem jártak az Egyesült Királyság területén. 

Öt keserves nap után a vihar továbbállt és az áramszolgáltatást is sikerült helyreállítani.  

Jelenleg egyébként körülbelül 6000 háztartás maradt még mindig áram nélkül, és további havazást és esőt jósolnak.
vihar angol királynő Nagyvilág